cyanic-selkie/wikianc huggingface dataset:
מחמוד א-נאשף
ביוגרפיה
א-נאשף נבחר לכנסת וכיהן, החל מה-30 בנובמבר 1959, כחבר בוועדת הכנסת ובוועדת החינוך והתרבות. בתום כהונת הכנסת, ב-4 בספטמבר 1961, המפלגה לא התמודדה בשנית בעקבות הקמת מפלגת קידמה ופיתוח ופיצול התמיכה בין הרשימות. א-נאשף היה מתומכי מפלגת שיתוף ופיתוח, אותה הנהיג מספר 2 של א-נאשף במפלגת חקלאות ופיתוח, ג'בר מועדי.
מרב העתיקה
השלטון המונגולי - עבדולה חאן קלה
בשנת 1221 כבשו המונגולים את מרב, טבחו את רוב תושביה והרסו את מערכת אספקת המים. החפירות במקום מראות שלאחר הכיבוש חודשו חומות העיר, אך היא לא שבה לשגשוגה בעת השלטון הסלג'וקי. מרב עברה לשליטת טימור לנג ובנו שאה רוח הקים ב-1409 את עבדולה חאן קלה מדרום לסולטאן קלה. מסולטאן קלה שרדו רק חלקים של הארמון ששימש גם כמבצר.
מירה עווד
כמוזיקאית
ב-2002 השתתפה בפסטיגל, בשיר "צא אל המסע" שהגיע למקום השישי.
בטלוויזיה ובקולנוע
בשנת 2010 השתתפה בעונתה החמישית של תוכנית המציאות, "רוקדים עם כוכבים", ששודרה בערוץ 2.
בשנת 2014 יצא לאקרנים הסרט "מפריח היונים" (בבימויו של נסים דיין, על פי ספרו של אלי עמיר), בו היא משחקת.
פעילות פוליטית
חברה במועצה הציבורית של הקרן החדשה לישראל.
הדלק, התעורר, נשור
ב-1983 הסביר לירי:
תודה (שיר של דיקלה)
תודה הוא סינגל שהוקלט על ידי הזמרת-יוצרת הישראלית דיקלה, מתוך אלבום האולפן השישי שלה, חופשייה. השיר יצא לאור ב-8 במאי 2018, על ידי חברת התקליטים הליקון, כסינגל השני מתוך האלבום.
נורת'רופ גראמן
מוצרים
החברה מתמקדת בטילים ובמערכות טילים. המוצרים הידועים ביותר של "נורת'רופ גראמן" הם המפציץ האסטרטגי והחמקן B-2 ספיריט, כלי הטיס הבלתי מאויש (כטב"ם) RQ-4 גלובל הוק ומטוס הקרב F-14 טומקט שניתן להפעילו גם מנושאות מטוסים.
פול ריקר
פול ריקר (בצרפתית: Jean Paul Gustave Ricœur; 27 בפברואר 1913 – 20 במאי 2005, צרפת) היה פילוסוף צרפתי שנודע בעיקר בשילוב שערך בין מספר תחומים: תיאור פנומנולוגי, פרשנות הרמנויטית ופסיכואנליזה. ככזה, הוא קשור בשני הרמנויטים-פנומנולוגיים מרכזיים אחרים, מרטין היידגר והנס גאורג גדמר, וכן בהגותו של זיגמונד פרויד.
פרויד ופילוסופיה
את גישתו ההרמנויטית החל ריקר לפתח בעקבות הקריאה בהנס גאורג גדמר, והיא זכתה לביטוי משמעותי ראשון בספרו "פרויד ופילוסופיה". בפרקים הראשונים של ספר זה ריקר הציג את המתודה הפרשנית אותה פיתח ובהמשך הספר ניתח באמצעותה את התאוריה הפרשנית-פילוסופית של זיגמונד פרויד.
ג'וניור ברידג'מן
יוליסס לי "ג'וניור" ברידג'מן (באנגלית: Ulysses Lee "Junior" Bridgeman; נולד ב-17 בספטמבר 1953) הוא כדורסלן עבר ואיש עסקים אמריקאי, אשר שיחק בליגת ה-NBA בין השנים 1975–1987. ממוצעיו הכוללים לאורך הקריירה הם 13.6 נקודות, 3.5 ריבאונדים ו-2.4 אסיסטים למשחק. בינואר 1988 הופרשה גופייתו, עם המספר "2", על ידי מילווקי באקס.
שארל שמברלן
שארל שמברלן (בצרפתית: Charles Chamberland; 12 במרץ 1851 – 2 במאי 1908) היה פיזיקאי ומיקרוביולוג צרפתי שפיתח פילטר חרסינה מיוחד לטיהור נוזלים ממיקרואורגניזמים, שבעזרתו הוכח קיום הווירוסים. שמברלן גילה במקרה את החיסון לכולרה של עופות ותרם רבות לפענוח סתירות במחקרים, שנבעו מטיהור בלתי מספיק.
כרים קאסם
בשנת 2017 שיחק במיני-סדרה הבריטית "המדינה" מבית ערוץ 4 ונשיונל ג'יאוגרפיק, בדמותו של אבו אכרם, לצדם של היאם עבאס ועלי סלימאן.
אלף נשיקות לך, אהובתי
דף שני
ובכל-זאת!
דוכסות נורמנדיה
היסטוריה
השטחים שקיבל רולו מהמלך כבר נכבשו למעשה בידי הוויקינגים, והיו מיושבים על ידם כבר זמן מה. בירת הדוכסות הייתה רואן, וכשהיא התרחבה מערבה נוספה בירה מערבית בעיר קן. במהלך המאה ה-10 הגדילו הדוכסים את שטחם עד שהדוכסות הגיעה לשיאה ב-1050.
We Were Happy
עם יציאתו, "We Were Happy" זכה לביקורות חיוביות מטעם מבקרי המוזיקה. גם במצעדי הפזמונים זכה להצלחה רבה, כאשר דורג במקום ה-15 במצעד השירים מתחת להוט 100, תוך שדורג במקום ה-95 בקנדה הוט 100, ובמקום ה-43 במצעד שירי הקאנטרי.
אנו נושאים לפידים
תוכן השיר
בנימין זרעוני שהיה מפקד באצ"ל, חיבר גרסה חלופית לשיר, על פי הלחן המקורי, בה הושמטו תכנים אלו והוחלפו בקריאה למרד.
טמלה
ייתכן שמקורו של הטמלה במסו-אמריקה עתיק עד כדי 5000 - 8000 לפנה״ס. האצטקים, בני המאיה, ולפניהם הטולטקים והאולמקים, השתמשו בטמלה כאוכל נוח לנשיאה, ששימש לעיתים עבור צבאותיהם ולעיתים עבור ציידים ומטיילים. שימוש בטמלה דווח באימפריית האינקה הרבה לפני שהכובש הספרדי ביקר בעולם החדש.
ברברה קינגסולבר
ביוגרפיה
בסוף שנות ה-90 הייתה בין החברים המייסדים של להקת Rock Bottom Remainders, להקת רוק המורכבת מסופרים, לצד אמי טאן, סטיבן קינג, סטיב ברי ומאט גריינינג. במסגרת הלהקה ניגנה על קלידים. כיום איננה חברה פעילה בהרכב.
רוטומה
גאוגרפיה
האי רוטומה הוא חרוט מגן שנוצר מהתפרצות הוואית של בזלת, אוליבין ואלקלי. הנקודה הגבוהה ביותר באי היא פסגת הר סולהוף (Suelhof ) במרכזו של האי שגובהה 256 מטרים מעל פני הים. הר סאטארואה (Satarua), שגובהה 166 מטרים, שוכן ליד קצהו המזרחי של האי. אף על פי שרוטומה מרוחק מאוד מפיג'י עצמה, החופים הבתוליים שלו ושוניות האלמוגים הגדולות שלו ידועים כיפים ביותר בפיג'י. סביב לרוטומה פזורים איונים קטנים במרחקים שונים ממנו.
התקופה הקולוניאלית
האירופאי הראשון שביקר ברוטומה היה קפטן אדוארד אדוארדס שב-1791 פיקד על ספינת הצי המלכותי אה"מ פנדורה במסע החיפוש אחר מורדי הבאונטי. קיימת גם דעה לפיה האי נתגלה על ידי מגלה הארצות הפורטוגלי פדרו פרננדש דה קוירוש (Pedro Fernandes de Queirós), אך התיעוד על כך לוקה בחסר.
כתחנת הצטיידות מועדפת על ציידי הליוויתנים באמצע המאה ה-19, נעשה רוטומה לגן עדן למלחים שערקו מספינותיהם, חלקם אסירים נמלטים. חלק מהם נישאו לנשים מקומיות ונתנו את חלקם למגוון האתני של אוכלוסיית האי. אחרים סיימו את חייהם בדרך אלימה, לעיתים עקב מקרי אלימות שהתרחשו בינם לבין עצמם. רוטומה הייתה חלק ממסלולה של משלחת המחקר של ארצות הברית בשנת 1840.
שיקגו ברס
היסטוריה
הקבוצה הוקמה ב-1919 בשם "Decatur Staleys" על ידי תאגיד ייצור מזון מאילינוי, וב-1920 הייתה חלק מ-14 קבוצות שייסדו את ליגת הפוטבול המקצוענית, ה-NFL. ג'ורג' הלס מונה למאמן ומנהל הקבוצה, ושנה מאוחר יותר רכש אותה במחיר של 100 דולר. ב-1921 עברה הקבוצה לשיקגו, ושמה שונה בהתאם ל-"Chicago Staleys". באותה שנה זכתה הקבוצה באליפות הראשונה בתולדותיה. ב-1922 שונה שמה לשיקגו ברס ("הדובים"), שם שנועד ליצור קשר לקבוצת הבייסבול בעיר, השיקגו קאבס ("גורי הדובים"), והקבוצה עברה לשחק בריגלי פילד, אצטדיונם של הקאבס.
לאחר האיחוד עם ליגת ה-AFL ב-1970, הצטרפה הקבוצה לבית המרכזי בחטיבת ה-NFC (שב-2002 שונה שמו לבית הצפוני), יחד עם יריבותיה גרין ביי פאקרס, מינסוטה ויקינגס ודטרויט ליונס. באותה שנה עברה הקבוצה למשכנה החדש, אצטדיון סולג'ר פילד.
רוג'ר מור
ביוגרפיה
בתחילת שנות ה-50, עבד כדוגמן, והופיע במודעות פרסום לבגדי סריג. ב-27 במאי 1950 הופיע באחת מהופעותיו המוקדמות בתוכנית "Drawing Room Detective" של ערוץ BBC שהיה הערוץ היחיד אז.
בשנת 1973 הוצע לו תפקיד ג'יימס בונד, אותו גילם במשך שבעה סרטים עד שנת 1985 – יותר מכל שחקן אחר בסדרה.
הפיגוע באיתמר (2002)
בעקבות הפיגוע
בועז שבו, אבי המשפחה, נישא בשנית בשנת 2007 להילה, אם לחמישה ילדים מנישואיה קודמים, שילדה שלישייה. בתו של בועז, אביה, ששרדה את הפיגוע, נישאה בשנת 2013 לבן של הילה (אמה החורגת).
בשנת 2022 עשהאל נבחר להדליק משואה ביום העצמאות ה-74 למדינת ישראל.
דודי בלסר
ביוגרפיה
דודי (דוד) בלסר היה שחקן כדוריד מצטיין, שגדל ושיחק במדי הפועל ראשון לציון בשנים שבהן הייתה הקבוצה המובילה בכדוריד. ב-1995 התגייס לצה"ל במעמד של ספורטאי מצטיין ושירת בחיל ההנדסה. בלסר היה שחקן בולט בנבחרת ישראל והגיע עמה להישגים משמעותיים במחצית השנייה של שנות התשעים.
אבי"ע
ארבעת העולמות
מקובל לחלק בין "עולמות אבי"ע הכלליים" – המייצגים את מכלול הבריאה השלם, ובין "עולמות אבי"ע הפרטיים" המייצגים את העולמות מכתר ומטה – כלומר את מערך הספירות הפנימי.
יחסי אוסטריה–מולדובה
יחסי אוסטריה–מולדובה הם יחסי החוץ שבין אוסטריה למולדובה.
לילה אחד באוקטובר הבודד
לילה אחד באוקטובר הבודד (באנגלית: A Night in the Lonesome October) הוא רומן פארודי בחלקו שנכתב בידי רוג'ר זילאזני בשנת 1993, ויצא לאור בעברית בשנת 1997 בהוצאת אופוס. זה היה ספרו האחרון של זילאזני שהודפס בעודו בחיים, ואחד מחמשת ספריו המועדפים.
תקציר העלילה
לילה אחד באוקטובר הבודד, מסופר מנקודת מבטו של רחרחן, כלבו של ג'ק המרטש. חלק הארי של הסיפור מתרחש בלונדון וסביבותיה, אם כי בשלב מסוים הסיפור מתרחש בעולם חלום שתואר בידי ה.פ. לאבקראפט בספרו Dream-Quest of Unknown Kadath. אף שהדבר לא נכתב במפורש, רמזים שונים (כמו הופעתו בסיפור של שרלוק הולמס, המכונה "הבלש הנודע") מרמזים על כך שהסיפור מתרחש בתקופה הוויקטוריאנית המאוחרת.
אחת לכמה עשרות שנים, כאשר ליל כל הקדושים מתרחש בליל ירח מלא, מרקם המציאות נעשה דק יותר וניתן לפתוח שערים בינו לבין עולמותיהם של האלים הקדומים. בתנאים המתאימים, גברים ונשים בעלי ידע נסתר עשויים להתאסף באתר הפולחן כדי לנסות לפתוח את השער או לשמור עליו סגור. אם הסוגרים מנצחים, העולם נותר על כנו עד להזדמנות הבאה. אם הפותחים ינצחו, האלים הקדומים יגיעו אל כדור הארץ וישעבדו אותו. פגישות אלו מכונות "המשחק" בידי המשתתפים ששומרים עליו בסוד משאר האוכלוסייה.
בנזופנון
ייצור
מייצרים בנזופנון בחמצון של די פניל מתאן C6H5)2CH2) בקטליזה של נחושת.
נורמן פודהורץ
קריירה
פודהורץ קיבל ב-2004 את מדליית החירות הנשיאותית מהנשיא ג'ורג' בוש (הבן) ושלוש שנים אחר כך את פרס "שומר ציון" מאוניברסיטת בר-אילן.
יניסיי קרסנויארסק (כדורגל נשים)
יניסיי קרסנויארסק (ברוסית: Женский Футбольный клуб «Енисей» Красноярск) הוא מועדון כדורגל נשים מקצועני מהעיר קרסנויארסק שבדרום סיביר. הקבוצה מתמודדת בליגת העל הרוסית בכדורגל נשים.
היסטוריה
הקבוצה הוקמה באוקטובר 1987 על בסיס קבוצת הכדורגל של המכון הממלכתי הפדגוגי בקרסנויארסק, בתחילה נקראה מתודיקה לפני ששינתה לשם יניסיי לאחר מכן.
Symphony: Live in Vienna
אלבום וידאו
בברזיל יצא אלבום הווידאו בשנת 2015, במהדורה מוגבלת, עם עטיפה מיוחדת שיצאה במדינה בלבד.
מנדלה
משמעות
ציורים הדומים למנדלה הופיעו בכמה תרבויות בעולם, ללא קשר ביניהן, למשל ביבשת אמריקה ובדרום אסיה. מַנְדָּלָה מסמלת את היקום ואת נפש האדם בכל הדתות שמקורן בתת-היבשת ההודית. ברוב ציורי המנדלה יש מרכז משמעותי, וממנו מצוירים הקשרים של הארה או מאפיינים של בודהיסטווה. בנוסף יצויר לרוב צלב, המחלק את המנדלה לארבעה חלקים.
צורת המנדלה מורכבת מחמש נקודות עיקריות: האחת במרכז, וארבע האחרות מסתובבות סביבה - משמאלה, מימינה, מעליה ומתחתיה. המרכז הוא סמל לאגו, שסובב סביב עצמו בזמן ובחלל. חמש נקודות אלו מייצגות, בין השאר, חמישה אלמנטים, הקשורים באישיותו של האדם, או את חמשת בודהות. בנוסף הן מייצגות בהינדואיזם את חמש ה'משפחות', המקבילות לחמש הפנים של שיווה: המערב - לבן ,Sadyojāta (שם של שיווה, בריאה): צפון - צהוב ,Vāmadeva (שימור); דרום - שחור ,Aghora (התפרקות/התחדשות); מזרח - אדום ,Tatpuruṣa (הסתרת החסד); המרכז - ירוק, הפנים של Īśāna (גילוי החסד, הכוח היצירתי).
המנדלה בטיבט מצוירת בעזרת גרגרי חול צבעוניים.
רפואת שיניים
רפואת שיניים היא תחום רפואי-כירורגי העוסק במניעה, אבחון וטיפול של מחלות או פציעה בשיניים ובלסתות, ולעיתים גם בפנים, בחלל הפה ובבסיס הגולגולת. עוסקים בה רופאי שיניים, סייעות ושינניות.
בתקופה הרומית
שיקום הפה באמצעות תותבות זהב וכסף, מאוזכר אף בתלמוד במסכת שבת, בה נידונה השאלה לגבי היציאה לרחוב בו אין עירוב עם כתר זהב או כסף העלול, ליפול וקיים חשש שיטלטלוהו בשבת.
תפוצה
קופות החולים השונות מעניקות הנחות בטיפולי השיניים, טיפולי מניעת החורים, טיפול בחורים ויישור. במידה וטיפול לא התרחש כראוי ניתן לפנות, עד שבוע לאחר המקרה, לקופה לתיקון הדבר ללא עלות נוספת.
דייגו קרוסה
קריירה
לקראת עונת 2004, בוצעו בבוקה חילופי משמרות במטרה להצעיר את הקבוצה, עבר קרוסה לראסינג קלוב. אוהדי ראסינג טוענים שקרוסה לא מספיק אגרסיבי, ולא בכדי יש לו כרטיס אדום אחד בלבד בכל הקריירה. בראיון שהעניק לתקשורת בארגנטינה בשנת 2003 אמר בנוגע לסוגיה: "בכדורגל לא חייבים להיות אלימים".
מפקח (חינוך)
במערכת החינוך, מפקח הוא עובד חינוך שתפקידו: להציב מורים או גננות במוסדות החינוך, להעריך רמת מורים או גננות במוסדות החינוך שבפיקוחו, לשפר את איכות ההוראה שלהם או לגרום לפרישתם מן המערכת.
האקדמיה הנורווגית ללשון וספרות
באקדמיה ישנם 44 חברים המומחים בספרות, ההיסטוריה, הפילוסופיה, החוק, המדעים והשירה האנגלית, צרפתית, גרמנית, נורדית וכן הלאה. נשיא האקדמיה הנוכחי (2009) הוא שר התרבות לשעבר של נורווגיה, לארס רואר לאנגסלט, שנכנס לתפקידו ב-1995.
קבר גרנט
תיאור המאוזוליאום
מאז ה-14 באוגוסט 1958 מנוהל האתר על ידי רשות הפארקים הלאומיים של ארצות הברית.
אלכסנדר טונב
אלכסנדר אנטונוב טונב (בבולגרית: Александър Антонов Тонев; נולד ב-3 בפברואר 1990) הוא כדורגלן בולגרי המשחק בעמדת הקיצוני בבוטב פלובדיב.
סטטיסטיקה
נכון ל-7 בספטמבר 2017
פונקציה גזירה
הגדרות
פונקציה \ f גזירה בנקודה \ x אם קיים הגבול: תוצאת הגבול נקראת "הנגזרת של \ f בנקודה \ x" ומסומנת \ f'(x).
גזירות מרוכבת
גזירות של פונקציה מרוכבת היא תנאי חזק בהרבה מגזירות של פונקציה ממשית. פונקציה גזירה במובן המרוכב נקראת פונקציה הולומורפית.
עכן חרטומים
התנהגות ותזונה
הנחש פעיל בלילה. הוא נע בדרך כלל בתנועה צדית, המזכירה את האות S, תוך כדי שהם לוחצים את משקלם לתוך החול או האדמה היוצר מראה מרשים. יש לנחש מזג יציב, אך אם הוא מרגיש מאוים, הוא עשוי להתקבץ לצורת C ולחכך את קשקשיו זה בזה, דבר היוצר רעש מאיים. בטבע הם אורבים לטרף שלהם, שכובים מתחת לחול, תחת סלעים או תחת צמחייה. כאשר הטרף מתקרב הוא מכיש במהירות רבה, ומחזיק בטרף עד להשפעת הארס. הוא ניזון בעיקר ממכרסמים ולטאות.
הערות שוליים
Aziz Subach, Arik Dorfman, Bar Avidov, Adi Domer, Yehonatan Samocha and Inon Scharf. 2022 Foraging behaviour, habitat use and population size of the desert horned viper in the Negev desert. Royal Society Open Science https://doi.org/10.1098/rsos.220326
ג'ודי קנטור
ביוגרפיה מוקדמת
קנטור, נכדה לזוג ניצולי שואה, נולדה למשפחה יהודית ברובע קווינס, בעיר ניו יורק וגדלה בלונג איילנד, ניו יורק. בנערותה עברה המשפחה לעיירה הולמדל, ניו ג'רזי, שם סיימה את בית הספר התיכון. קנטור סיימה את לימודיה בהצטיינות ב-אוניברסיטת קולומביה ב-1996. היא נבחרה לקבל את "מלגת דורות" בישראל בשנים 1996 עד 1997, למדה עברית ועבדה עם ארגונים ישראלים-פלסטינים במזרח ירושלים, ולאחר מכן שימשה כעמיתה בתוכנית האורבנית של העיר ניו יורק, בה המשתתפים עובדים במשך 9 חודשים בלשכת ראש העיר ובמשרדים סמוכים לו בבית העירייה. מיד לאחר מכן עברה לעבוד במגזין האינטרנטי סלייט, שם מונתה בשנת 1999 לעורכת התרבות.
תוצאות משמעותיות של החשיפה
אחרי ניסיונות דחייה רבים של פרקליטיו של הארווי וויינסטיין, הסתיים משפטו בגזר דין שפורסם ב-11 מרץ 2020 ואשר דן אותו ל-23 שנות מאסר.
אדוארד גיבון
בחינה של יצירתו
ניתן לסכם את דעתו של גיבון על ההיסטוריה של ימי הביניים במשפט המפורסם, "תיארתי את ניצחונם של הברבריות ושל הדת". חשוב להבין באופן ברור את הקריטריון שהוא השתמש בו. הוא חי במאה ה-18, והיה בן דורם וחבר לדעתם של לוק ומונטסקייה. החירות הפוליטית שלו כאנגלי הייתה חשובה לו ביותר. הקריטריון שדרכו שפט גיבון ציוויליזציה והתקדמות היה מידת שמירת אושרו של האדם, ולמען אושר זה, כך סבר, חירות פוליטית היא תנאי הכרחי. דעותיו היו הומניסטיות; הוא התנגד לעבדות והיה בעד ביטולה. זאת, ועוד רעיונות אחרים שהחזיק בהם, נחשבו כמהפכניים לאותה תקופה.
אדולף לידריץ
דרום-מערב אפריקה
בניסיון נוסף למצוא מחצבים, יצא לידריץ בעצמו למשלחת חיפוש באזור הנהרות פיש ואורנג', ביולי 1886. הקשר האחרון עם המשלחת היה בלילה שבין ה-21 ל-22 באוקטובר 1886, ומאז נעלמו עקבותיה, ואף הסירה בה הפליגו לא נמצאה.
פורד 3 טון M1918
סך הכול יוצרו 15 יחידות.
פליסטרכוס
ביוגרפיה
פליסטרכוס, היה נצר לשושלת האגידית. אביו לאונידס הראשון, היה בנו של אנכסנדרידס השני. אמו הנסיכה גורגו, הייתה בתו של המלך קלאומנס הראשון.
ייצוגיו בתרבות
פליסטרכוס מופיע כמה פעמים בספרו של קרולין דל סנידקר "הספרטאי", אם כי מעולם לא בשמו הפרטי. והוא הדמות המרכזית בספרו של גארי קורבי, "המשחקים הקדושים" ("Sacred Games"). בסרט "300", הוא מגולם בידי ג'ובאני קימומינו. בסרט "פגוש את הספרטנים" הוא מגולם בידי האנטר קלארי, אם כי שמו שונה ל"לאו ג'וניור".
גוסטב מאהלר
גוסטב מַאהלֶר (בגרמנית: Gustav Mahler; 7 ביולי 1860 קאלישט, בוהמיה – 18 במאי 1911, וינה) היה מלחין ומנצח אוסטרי, יהודי מומר. מאהלר השתייך לזרם הרומנטי המאוחר (או הפוסט-רומנטי), אסכולה חשובה בתקופת המעבר מהמוזיקה הרומנטית למוזיקה המודרנית. את מקומו כמלחין קנה בעיקר בזכות תשע הסימפוניות שכתב, הנחשבות מהעמוקות, המורכבות והעשירות בז'אנר, ובזכות הלחנת "השיר על הארץ", מחזור שירים סימפוני המבוסס על שירי משוררים סיניים.
על פי משאל שערך BBC Music Magazine ב־2016 בקרב 151 מנצחים, דורגו שלוש מבין הסימפוניות שלו ברשימת עשר הסימפוניות הגדולות בכל הזמנים.
הסימפוניות
בסימפוניה החמישית (קלן, 1904) מבצבצת, מתחת לחזית אופטימית, ראשיתה של טרגדיה. נושא הגורל בסימפוניה החמישית של בטהובן מופיע מעוות במרש האבל. הפרק הרביעי, ה"אדאג'טו", הוא מן המוכרים ביותר במוזיקה של מאהלר, קטע חרישי ומופנם לנבל וכלי מיתר, המצטט, בין השאר, שיר שכתב מאהלר באותה תקופה למילים "אבוד אני לעולם" "Ich bin der Welt abhanden gekommen". אובדן ואהבה היו קשורים תמיד בעיני מאהלר, קשר שבא לביטוי ביצירתו שירים על מות ילדים (וינה, 1905).
הסימפוניה העשירית, אותה לא הספיק להשלים, נמסרה רק ב-1960 לידי המלומד הבריטי דריק קוק. גרסתו התקבלה לבסוף כתבנית מוקפאת של מחשבותיו האחרונות של מאהלר – חוויה מרשימה יותר ומשמעותית יותר, מבחינה מוזיקלית, מגרסת ההשלמה של זיסמאייר לרקוויאם של מוצרט, שהסתמכה במידה רבה על אותו חלק של הרקוויאם, שמוצרט הספיק להשלים.
יש הרואים בפיתוח הטונאלי של האדג'ו הפותח של העשירית כוונה להינתק מן הטונאליות ותחזית לניסויים של שנברג, אבל אין לכך ביטוי בהמשך הסימפוניה, הממזגת ייסורים, השלמה והישג מוזיקלי מופתי.
סינגלטון (תבנית עיצוב)
תבנית סינגלטון (מאנגלית: Singleton, בעברית: יחידן לפי האקדמיה ללשון העברית) היא תבנית עיצוב בהנדסת תוכנה, אשר נועדה למקרים בהם מעוניינים להגביל את יצירת המופעים של מחלקה מסוימת למופע יחיד, או לעיתים גם למקרים בהם רוצים להגביל את מספר המופעים לכמות קבועה כלשהי. תבנית זו שימושית כאשר נדרש רק מופע אחד על מנת לתאם פעולות במערכת. מתכנתים מסוימים מגדירים את התבנית הזו כתבנית anti-pattern, כלומר, תבנית שנראית מאוד פשוטה וברורה, אבל בפועל היא לא אופטימלית, או שימושית. הגדרה זו נובעת מכך שתבנית זו היא שכיחה מאוד בקרב מפתחים, ולעיתים רבות יוצרת הגבלות שלא לצורך, במצבים בהם אין צורך ממשי במופע יחיד.
העמותה לתסמונת רט
מבנה העמותה
יו"ר העמותה - עו"ד שמואל זיסמן, נשיאת כבוד ויועצת מדעית - ד"ר רותי אמיר, המנכ"ל - סיגל הרץ תירוש, ומנהלת המרפאה לתסמנות רט - ד"ר ברוריה בן זאב, נוירולוגית ילדים.
קריסטבל
קריירה
כנערה, קריסטבל החלה את הקריירה שלה כשהנחתה תוכניות מלטזיות לנוער. קריסטבל התחילה לנסות לייצג את מלטה באירוויזיון 2014 עם השיר "lovetricty" אך הגיע רק למקום השמיני. קריסטבל ניסתה גם לייצג את מלטה באירוויזיון 2015 עם השיר "rush" אך הגיע למקום השני אחרי אמבר אשר ייצגה את מלטה באותה שנה עם השיר "warrior". קריסטבל גם ניסתה לייצג את מלטה באירוויזיון 2016 עם השיר "kingdom" אך הגיע למקום הרביעי. קריסטבל ניסתה לייצג את מלטה באירוויזיון 2018 עם השיר "taboo", בניגוד לשנים הקודמות הצליחה קריסטבל לנצח בקדם ולייצג את מלטה באותה שנה. קריסטבל גם ניסתה לייצג את מלטה באירוויזיון הילדים 2005 עם השיר "going wild" אך לא הצליחה.
באירוויזיון 2018
קריסטבל ייצגה את מלטה באירוויזיון 2018 עם השיר "Taboo" בחצי הגמר השני. בסיום הקראת התוצאות התברר שמלטה לא עלתה לגמר וסיימה במקום ה-13. זאת לאחר שאצל השופטים הגיעה למקום החמישי עם 93 נקודות, ואצל הקהל הגיעה למקום האחרון עם 8 נקודות בלבד.
קולואיד
לעיתים קיים בלבול בין תחליב ותרחיף; בשניהם הפאזה המפזרת היא נוזל, אך הפאזה המפוזרת עשויה להיות מוצק (ואז היא מכונה סוספנסיה או תרחיף) או נוזל (ואז היא מכונה אמולסיה או תחליב), כאשר לא תמיד נעשית הבחנה ברורה במיון הקולואידים השונים לתרחיפים ולתחליבים.
מלכה (פירושונים)
{{פירושונים|* מונרכית – השליטה במדינה בעלת משטר מונרכי
עמית קוטלר
ביוגרפיה
בטלוויזיה היה עורך ומגיש בתחום התרבות בערוץ הראשון ובכלל זה בתוכניות "תרבות היום", "טרמינל תרבות" ו"קיץ חי".
בפברואר 2020 הגיש ברשת 13, לצד שי-לי שינדלר, את התוכנית היומית "MUST" ששידורה הסתיים לאחר חודשים ספורים.
קוטלר מתגורר בתל אביב וחי בזוגיות עם בנג'מין, עולה חדש מאוסטרליה.
קשת גלריוס והרוטונדה
הרוטונדה
קוטר המבנה 24.5 מטר, עובי קירות התוף הוא כ-6 מטר, מעליהן מתנוססת כפה, בנויה מלבנים, המגיעה לגובה 30 מטר. בבניין המקורי היה אוקולוס בראש הכפה. המינרט הוסף עם הכיבוש העות'מאני וההפיכה למסגד.
אולכסנדר טורצ'ינוב
פעילותו הפוליטית
בשנים 1987–1990 היה למזכיר האזורי של הקומסומול ועמד בראש מחלקת ההסברה של הוועדה המחוזית של הקומסומול בדנייפרופטרובסק והיה מתאם מדיניותה של המפלגה הקומוניסטית בדנייפרופטרובסק.
בשנים 1990–1991, לאחר שאוקראינה הפכה למדינה עצמאית היה לעורך הראשי של סוכנות הידיעות UNA Press אוקראינה. וב-1991 עמד ראש המכון לתקשורת בינלאומית כלכלה ומשפט ושנה לאחר מכן עמד בראש הוועדה ללוחמה במונופול של מנהלת מחוז דנייפרופטרובסק.
פרנק מור קרוס
פרסים
בשנת 1980 קיבל קרוס את פרס פרשיה שימל בארכאולוגיה ממוזיאון ישראל ואת פרס ויליאם פוקסוול אולברייט למלגה מקראית. בשנת 1991 הוענק לו "Medalla de Honor de la Universidad Complutense" (אוניברסיטת קומפלוטנסה של מדריד), פרס קונטיננטלי ממכללת גרץ בשנת 1998 ופרס למפעל חיים במחקרי טקסטים מהקרן הלאומית לתרבות יהודית בשנת 2004.
יהדות יוון
אחרי חורבן בית שני
קיסר האימפריה הרומית קונסטנטינוס הפך את דת הקיסרות לנצרות ואף הטיל חוקים שהקשו על חיי היהודים ביוון, אך גם פגע בפגאנים שחיו באותה תקופה ביוון. באותה עת החלה התבוללות מסוימת בקרב יהודי יוון. הובטח להם שאם ימירו את דתם לנצרות, ההגבלות תפוגנה. אבל דבר זה לא קרה, ויהודי יוון חיו במשפחות יהודיות מפולגות שכללו את החלק מבני המשפחה שבינתיים המירו את דתם לנצרות. בתקופה הביזנטית סבלו יהודי יוון, בדרך כלל, מרדיפות ומגבלות חוקיות קשות.
יהודי יוון בישראל
יישובים שהוקמו על ידי בני התפוצה בארץ ישראל או שהיו בין המקימים או בין התושבים הראשונים ביישוב:
קאלויאן, קיסר בולגריה
הקהילה היהודית
ב-1204, במהלך מסע הצלב הרביעי, נכבשה העיר פלובדיב על ידי כוחות הצלבנים ואלה טבחו בתושביה, בהם כמה עשרות יהודים. ב-1205 עלה בידי הקיסר קאלויאן לכבוש מחדש את העיר. המסורת היהודית מספרת שכנקמה על רצח נתיניו היהודים הנאמנים הורה קאלויאן להוציא להורג את כל ראשי הכנסייה וראשי היישוב שמינו הכובשים.
מאיה דוניץ
2006–2009
בשנת 2006 כתבה דוניץ את "OP" – יצירה לתל אביב ארט אנסמבל, בפסטיבל פליציה בלומנטל, ואת "הפתעה2" – יצירה לפסנתר ופסקול שבוצעה בישראל ובקונצרטים של אנסמבל רפלקס ב"Symphony Space New York". באותה שנה הקליטה ג'אם סשן שערכה עם יוני סילבר, איתן רדושינסקי, קונסטנטין גרויס, קרן רוזנבאום ואהרון דוגאן תחת השם "הרומנים". הסשן הוקלט ופורסם ברשת באתר של הלייבל זוקובפרוססור.
מסע הגיבור
יציאה
2. סירוב לקריאה – לעיתים קרובות הגיבור מסרב לקריאה להרפתקה, מתוך תחושת חובה, פחד, חוסר ביטחון או סיבות אחרות.
חזרה
12. סירוב לחזרה – הגיבור מסרב לעזוב את העולם המיוחד למען העולם הרגיל.
הסודות של איסטאון
ליהוק
בינואר 2019, הוכרז כי קייט וינסלט לוהקה לתפקיד הראשי במיני-סדרה של רשת "HBO", שהתעתדה להצטלם בפילדלפיה. בספטמבר 2019, הוכרז על ליהוקם של ג'וליאן ניקולסון, ג'ין סמארט, אנגאורי רייס, אוון פיטרס, קיילי ספאני ודייוויד דנמן. באוקטובר 2019, הוכרז על ליהוקם של ג'ון דאגלס תומפסון, פטריק מורני, בן מיילס, קייטי קרייסלר, ג'יימס מקארדל, סוסי בייקון, ג'ו טיפט וניל הוף. בפברואר 2021, הוכרז כי גאי פירס יחליף את מיילס. באותו חודש הוכרז על ליהוקם של מקנזי לנסינג, קייט ארינגטון, רובי קרוז, ג'יימס איסטר ברדפורד, אליסה דייוויס, אניד גרהם, ג'סטין הארט-דאנקלי, איזי קינג, ג'ק מולהרן, אנתוני נורמן, דרו שיד ומדליין וינשטיין.
אדריכלות גותית
אופטימיזציה מבנית
בימי הביניים לא היה קיים מדע של הנדסה אזרחית והאדריכלות הייתה מקצוע שנלמד לרוב מאב לבן. השיכלולים הטכנולוגיים שהובילו לבנייה מסוג זה היו בעזרת ניסוי וטעייה. כחלק מהמירוץ לבניית הקתדרלה הגבוהה ביותר ניסו הבנאים לבחון את קצה גבול היכולת מבחינת תמירות גדולה ככל האפשר וכמות קטנה ככל האפשר של מסת לבנים. קתדרלות רבות וחלקי כנסיות רבים התמוטטו תוך כדי בנייתם משום שחרגו מגבול היכולת של הבנייה בלבנים. הקתדרלות הגבוהות והמרשימות ביותר שקיימות עד היום בהן השימוש בחומר הוא האופטימלי ביותר, שרדו למעשה כמעין "ברירה טבעית".
מיקרוקוסמוס (פילוסופיה)
בימי הביניים
בימי הביניים, בהמשכיות לפילוסופיה האפלטונית האריסטוטלית והנאואפלטונית, האדם נקרא מיקרוקוסמוס כי סברו שמהותו הגשמית מורכבת מארבעה יסודות: גופו מאדמה, דמו ממים, נשימתו מאוויר, חומו מאש. החושים נובעים מהיסודות: ראיה מאש, שמיעה מאוויר שמחוץ לגוף, ריח מאוויר שבתוך הגוף, טעם ממים, מישוש מאדמה. הראש עגול כצורת הכדורים השמימיים. הנפש, צלם א-להים, מושלת במיקרוקוסמוס, כמו שא-להים מושל במקרוקוסמוס.
ברנסאנס
באפוס הקומי "אורלנדו המטורף", מאת המשורר האיטלקי אריוסטו, המתרחש ביבשות אירופה אפריקה ואסיה על רקע מלחמה ימי-ביניימית בין נוצרים ומוסלמים, הגיבורים נעים כל הזמן בין ארבעה ממדים, פעמים רבות סותרים זה לזה, של עולם הרומנסה: אהבתם לאהובתם, מידותיהם הטובות כאבירים, חובתם האזרחית למלכם/מדינתם, ואמונתם. טאסו כתב על השיר כמיקרוקוסמוס ב"דיאלוגים על השירה": "כבעולם קטן, אנו קוראים על אוגדות צבאות, הנלחמים ביבשה ובים, הכובשים ערים, ובהיתקלויות ובקרבות, המתחרים, המתארים רעב וצימאון, סערות, שריפות, מופתים". לכאורה היצירה כאוטית, אך באמת מסודרת להפליא: קוסמוס סטואי, בו עלילות-המשנה נעות במעגלים סביב עלילות ראשיות, והעלילות הראשיות נעות במעגלים סביב המרכז: טירופו של אורלנדו.
אדריכלות גותית
מבנה הכנסייה ותוכנית קרקע
כל החלקים בכנסייה קורו באמצעות קמרונות צלעות. הקמרונות חילקו את אולמות הכנסייה לתאים מלבניים (שנקראים "מפרצים") והוגדרו בידי העמודים הגדולים שתמכו בקמרונות. בקתדרלות גותיות מוקדמות, כגון קתדרלת סנס ואפילו קתדרלת נוטרדאם (פריז) הקמרונות היו מסוג קמרון סקספרטיט שכללו 6 צלעות, עם עמודים בעלי עיצוב שהתחלף לסירוגין. בקתדרלות מאוחרות יותר הקמרונות היו בעלי 4 צלעות, פשוטים יותר וחזקים יותר, ונתמכו בידי עמודים זהים.
מיקרוקוסמוס (פילוסופיה)
בשירה האנגלית של המאה ה-17 והחצי הראשון של המאה ה-18
בהשפעת הרנסאנס, לתפיסת המיקרוקוסמוס מקום מרכזי בשירה של ג'ון דאן ושל ג'ורג' הרברט.
בספרות המדעית והאזוטרית והפילוסופית של המאה ה-17 והחצי הראשון של המאה ה-18
במאה ה-17 נעשו ניסיונות ליצור מדע חדש של מקרוקוסמוס-מיקורוקוסמוס המבוסס על אמת דתית (כגון קפלר, ניוטון), תוך שימוש במתמטיקה לגילוי חוקי המקרוקוסמוס. בשנת 1617 רוברט פלאד הוציא לאור את הספר הנרחב "היסטוריה של העולם הראשי והמשני", פילוסופיה אלכימית של שני העולמות, השמימי והארצי, המבוססת על מקורות תנכיים והרמטים. לדעת איש האשכולות תומאס בראון, כל אדם הוא מיקורוקוסמוס ונושא את העולם כולו סביבו; א-להים ליקום, כיקום לאדם, כרחם לעובר.
מאמצע המאה ה-18 ואילך
לאחר שתאולוגיה, מטפיזיקה, פיזיקה, אסטרונומיה, ומוזיקה חדלו להיחשב כתחום אחד (בהשפעת האנציקלופדיסטים), עם הצמיחה של פילוסופיות מודרניות המבוססות על אמפיריות וספקנות מדעית, והתמעטות הלימודים האזוטריים, ועקב דעיכת לימודי המקרא והלימודים הקלאסים ולימודי השירה וההשראה השירית, תפיסת המיקרוקומוס/מקרוקוסמוס כבר אינה תופסת מקום מרכזי בתרבות המערב.
מכבי תל אביב (כדורעף)
תקופת שרגא שמש
בעונת 2006/2007 הפסידה הקבוצה בגמר גביע המדינה בכדורעף למכבי מוסינזון הוד השרון 2-3, לאחר שהייתה בשוויון 15-15 במערכה המכרעת, וכמו כן הפסידה לקבוצה זו בגמרעף 2-3, בסדרה שעוררה עניין שיא בתקשורת לענף ומילאה אולמות במשחקים שנערכו הן בתל אביב והן בהוד השרון.
מיקרוקוסמוס (פילוסופיה)
בגמרא ומפרשיה
בגמרא מסכת סנהדרין דף לח עמוד א, נאמר:
במדרשי אגדה
פירוטו של הרעיון מופיע גם במדרש קהלת רבה (א,ד):
אדריכלות גותית
הגותיקה בעיצומה
בין השנים 1140 עד למאה ה-16 (שיא ושלהי ימי הביניים), רוב הקתדרלות במערב אירופה נבנו בסגנון גותי. צרפת - מקום הולדת הגותיקה - היא בירת הקתדרלות הגותיות וממנה התפשט הסגנון לאנגליה, גרמניה, איטליה, ספרד, ארצות השפלה, בוהמיה, הקיסרות הרומית הקדושה וסקנדינביה.
בסוף המאה ה-12 ותחילת המאה ה-13 התגבש הסגנון של האדריכלות הגותית והוא יושם בתחילה לקתדרלות מרכזיות שנהרסו ונבנו מחדש, אך גם לכנסיות קטנות יותר וטירות. תקופה זו התאפיינה בעידון וזיקוק הסגנון הגותי וביצירת מאפיינים קנוניים שמזוהים עם האדריכלות הגותית (כגון קמרונות צלעות, תמיכות דואות וצריחונים, וחלוקת הקיר ל-3 אזורים - ארקדה, טריפוריום וקומת תאורה). בתקופה זו נבנו הקתדרלות הגדולות של אירופה, בעיקר בצרפת, אך גם בארצות אחרות.
מכבי תל אביב (כדורעף)
תקופת שרגא שמש
בעונת 2010/2011 זכתה הקבוצה בדאבל, עונה רביעית ברציפות. הקבוצה זכתה בגביע המדינה לאחר שגברה בגמר 3-2 על הפועל מטה אשר, ובסדרת הגמר-עף השלימה ניצחון 3-1 על מוסינזון הוד השרון וזכתה באליפות.
אדריכלות גותית
התחייה הגותית
בנוסף, מבני ציבור חדשים שאינם מבני דת - כגון פרלמנטים ואוניברסיטאות - החלו להיבנות בסגנון הגותי. מבנים ידועים הנכללים בקטגוריה זו הם בניין הפרלמנט ההונגרי בבודפשט (1885–1904) ובניין הפרלמנט הבריטי (ארמון וסטמינסטר) בלונדון (1840–1870). קמפוסים בסגנון נאו-גותי כוללים את אוניברסיטת ייל.
האדריכלות הגותית בגרמניה ומרכז אירופה
הסגנון הגותי הגיע גם אל בוהמיה והקיסרות הרומית הקדושה. הקתדרלות החשובות באזורים אלה הן קתדרלת ויטוס הקדוש בפראג (1344–1929), קתדרלת סטפנוס הקדוש (שטפנסדום) בווינה (1304–1511) וכנסיית ברברה הקדושה בקוטנה הורה (1388–1905).
מכבי תל אביב (כדורעף)
תקופת אסף ליבר
בעונת 2021/2022 סיימה את העונה הסדירה במאזן מושלם 0:21 וזכתה באליפות שנייה ברציפות אחרי שניצחה בסדרת הגמר 1:3 את הפועל מטה אשר. בגביע הודחה על ידי הפועל מטה אשר ברבע הגמר בתוצאה 2:3.
מפעלים אירופיים
בעונת 2009/2010 הודחה הקבוצה מגביע האתגר על ידי זיראט אנקרה הטורקיה בסיבוב השני.
רוז ביי
היסטוריה
בשנת 1852 נבנה מעון קלרמונט על צוק גבוה לצד מפרצון רוז ביי. בשנת 1888 נקנה הבית והורחב, ובמקום הוקם מנזר הלב הקדוש (Sacred Heart Convent). המנזר קיים עד היום (2010) וניתן לראותו על הצוק למרחקים. המנזר תוכנן על ידי האדריכל ג'ון הורבורי האנט ונחשב לטוב מבין יצירותיו, עם צריח בסגנון התחייה הגותית.
פרנסיסקו חאווייר
המסע ליפן
ב-15 באפריל 1549 יצא חאווייר למסע ליפן כשהוא מצויד במכתב המלצה מהמשנה למלך החדש למושל מלאקה. התלוו אליו שני משרתיו (סיני והודי ממלבר), אנג'ירו ושני היפנים הנוספים, ושני ישועים מקסטיליה: קוסמה דה טורס (Cosme de Torrès; 1570-1510), כומר ספרדי שהיה בעברו חייל שחאווייר פגש בגואה ושכנע אותו להצטרף למסדר הישועים, והאח חואן פרננדס (Juan Fernández 1526-1567). הוא עזב את גואה בספינה פורטוגלית בדרכו למלאקה. לפני צאתו ליפן כתב חאווייר מכתב לאיגנטיוס מלויולה ראש המסדר ובו פרט את מיקומם ומספרם של חברי המסדר במזרח הרחוק וסיפר על הכוונה לבקר ביפן:
קגושימה
מכיוון שחאווייר נהג לתקוף בהטפותיו את הפעילות הבלתי מוסרית לדעתו של הנזירות הבודהיסטית, הבינו הנזירים בקגושימה כי חאווייר חותר תחתיהם, והם החלו להסית כנגדו ופנו לדאימיו בדרישה שיפסיק את פעילותו של חאווייר. בסופו של דבר נעתר להם הדאימיו ואסר על המרות דת נוספות, איסור שהמעבר עליו היה עונש מוות. חאווייר הבין שלא יוכל יותר לקדם את מטרותיו בקגושימה וביקש את רשותו של הדאימיו להגיע למייאקו (都 ביפנית עיר בירה), כינויה של קיוטו. על סמך הניסיון באירופה ניסה חאווייר להגיע לקיסר יפן בהנחה שאם יצליח לשכנעו להמיר את דתו ילכו ההמונים אחריו (שיטה שהוכחה כיעילה בניצור עמי אירופה). הדאימיו הסכים והעמיד לרשותו של חאווייר ספינה שהובילה אותו להיראדו, עיר ונמל מסחר באי באותו שם סמוך לקצה המערבי של קיושו. חאווייר הפליג להיראדו בסוף אוגוסט 1550, כשהוא משאיר את הטיפול בקהילת המומרים של קגושימה לאנג'ירו. חמישה חודשים אחר כך הצליחו הנזירים הבודהיסטים של קגושימה לגרשו מהעיר. הוא הפך לשודד ים ונהרג זמן קצר אחר כך.
ניסיון הכניסה לסין
כבר בדרכו חזרה להודו מיפן, תכנן חאווייר את צעדיו הבאים כמיסיונר. בביקורו ביפן למד על הכבוד שרחשו היפנים לסין כארץ ממנה הגיעה החוכמה ליפן. על אף שלא ידע מה גודלה של סין, הבין חאווייר את חשיבותה ולכן את הצורך להביא את "הבשורה" לתושבי ארץ זו. בהיותו על ספינתו של דיוגו פריירה בדרכו משאנגצ'ואן למלאקה הוא התייעץ עם אנשי צוות הספינה, שהיה להם מידע רב על סין, כיצד ניתן להיכנס למדינה. מהם למד שהדרך היחידה להיכנס לסין היא בלוויית שגריר רשמי של מלך פורטוגל, ועל מנת להיפגש עם קיסר סין יש להביא לו מתנות יקרות ערך. דיוגו פריירה הציע את ספינתו למסע זה, ואף תרם כסף רב על מנת לרכוש את המתנות. פריירה נשאר במלאקה בשעה שחאוויר המשיך לגואה. עם זאת, כשחזר חאווייר להודו הוא היה צריך לטפל בבעיות אדמיניסטרטיביות כממונה על שטחי הפעילות הישועית בהודו, וליישב מחלוקות עם האחראי על המיסיונים ומנהל המכללה. כשבעיות אלה נפתרו החל חאווייר לטפל בכניסה לסין. הוא נפגש עם דום אפונסו דה נורוניה (Dom Afonso de Noronha), שהיה המשנה למלך ומושל הודו הפורטוגזית בין 1550 ל-1554. על פי בקשתו של חאוויר הכין המושל מכתב רשמי על פיו מינה את דיוגו פריירה לשגריר מטעם מלך פורטוגל לסין. ב-17 באפריל 1552 הפליג חאווייר מגואה למלאקה בדרכו לסין שהוא מתעתד להציג עצמו שם כשליח האפיפיור (נונציוס אפוסטולי) המלווה את פריירה כשגריר מטעם מלך פורטוגל לקיסר סין.
בהגיעו למלאקה על מנת להיפגש עם פריירה התברר לו כי פרץ ריב בין מושל מלאקה (capitão) אלווארו דה אטאידה דה גאמה (Álvaro de Ataíde da Gama), בנו הצעיר של ואסקו דה גאמה (האירופאי הראשון שהגיע להודו בדרך הים) לבין פריירה. לטענת פרנאו מנדש פינטו הסיבה לריב הייתה סירובו של פריירה להלוות עשרת אלפים קרוסאדו (Cruzado – מטבע פורטוגזי מתקופה זו) לדה גאמה. על רקע העימות סירב דה גאמה להרשות לפריירה לצאת ממלאקה לסין. הוא טען כי דיוגו פריירה המוזכר בכתב המינוי של המשנה למלך היה אדם אחר, וכי בלתי סביר שלמשימה כל כך חשובה כמו שליחות לקיסר סין יישלח סוחר שהיה בעברו משרת של אחד האצילים. כל הניסיונות של חאווייר, של סוחרים ממלאקה, ושל פקידים בממשל המקומי לשכנע את דה גאמה להרשות לפריירה לצאת לסין נתקלו בסירוב. דה גאמה טען כי פריירה בעצם מתכנן מסע עסקים, וכל עוד הוא מושל מלאקה פריירה לא יצא לסין, לא כסוחר, ובוודאי שלא כשגריר. בסופו של דבר הפליג חאוויר ממלאקה בספינתו של פריירה, סנטה קרוס (Santa Cruz), שאוישה בצוות חדש שנבחר על ידי דה גאמה, כשפריירה והמתנות עבור קיסר סין נשארו במלאקה. בספרו טוען מנדש פינטו כי חאווייר חש כי קיצו קרב משום שדבריו לפני שהפליג היו "אני ודום אלווארו כבר לא ניפגש בעולם הזה, אלא ביום הדין בעולם הבא".
בתחילת ספטמבר 1552 הגיעה ה"סנטה קרוס" לאי הסיני שאנגצ'ואן, 14 קילומטר מהחוף הדרומי של סין, (כיום חלק מהנפה העירונית טאישאן שבגואנגדונג), כ-170 קילומטרים דרומית-מערבית להונג קונג של ימינו. חאווייר היה מלווה בסטודנט ישועי, אלווארו פריירה, סיני המכונה אנטוניו ומשרת ממלבר המכונה כריסטופר. בסביבות אמצע נובמבר שלח חאווייר מכתב ובו כתב כי פגש אדם המוכן לקחתו ללב סין בתמורה לסכום כסף גדול. לאחר ששלח את אלווארו פריירה בחזרה נשאר חאווייר לבדו עם אנטוניו.
איוב ח'אן
ביוגרפיה
ב-1965 נכנס איוב ח'אן למירוץ לנשיאות כמועמדה של הליגה המוסלמית של פקיסטן מול פאטימה ג'ינה הפופולרית והלא-מפלגתית, ונבחר מחדש לכהונה שנייה. הוא ניצב בפני טענות בדבר הונאות אלקטורליות נרחבות, רציחות פוליטיות מוסמכות בקראצ'י, ופוליטיקה רבה בהסכם השלום הלא פופולרי עם הודו, אשר פקיסטנים רבים ראו בו פשרה מביכה. ב-1967, הוא איבד מתמיכתו כאשר ההפגנות ברחבי המדינה בהנהגת זולפיקר עלי בהוטו תפסו תאוצה והובילו לעליית מחירי המזון ומוצרי הצריכה, ונסק בצורה דרמטית עם ההתקוממות העממית במזרח פקיסטן בשנת 1969. הוא נאלץ להתפטר כדי למנוע עוד מחאות. הוא נלחם למשך זמן קצר במחלה ומת בשנת 1974.
אסאי
אסאי (פורטוגזית: Açaí; שם מדעי: Euterpe oleracea) הוא דקל נפוץ בצמחייה הטרופית של אגן האמזונאס וסביבתו, ובעל חשיבות מרובה בכלכלה ובתזונה של תושבי האזור.
שאול נבון
שאול נבון הוא פסיכולוג מומחה, מדריך רפואי ושיקומי, ומהפנט ישראלי, מורשה להיפנוט ולמחקר מדעי בהיפנוזה.
ביוגרפיה
נבון הוא כנר ומוזיקאי חובב, וניגן שנים רבות בהרכבים קאמריים. נשוי לאפרת ואב לשני ילדים, שירה ויובל. מתגורר בתל אביב.
יצחק הל-אור
קורות חיים
את לימודי התיכון סיים יצחק בבית הספר החקלאי מקוה ישראל שבחולון. כחבר בגרעין הנח"ל של בני עקיבא סייע בהקמת התיישבות בכפר מימון.
פעילות מקצועית
הל אור ייצג את ענף הגינון במשרדי הממשלה, בגופים פרטיים ובהליכי חקיקה בכנסת. כחלק מפועלו, שכנע הל-אור את שר החקלאות, רפאל איתן, להאריך את תוקפו של החוק המנדטורי להגנת היער, והוסיף לרשימת העצים גם את כל עצי הנוי שהיו אז בארץ. הל-אור היה שותף ל"חוק הגנים הבוטניים 2006" ולתיקונים בפקודת היערות. החל משנת 1972 היה דירקטור וחבר ב"קרן למשקי עזר והחברה לפיתוח הנוף הירוק" אשר עסקה בפיתוח גינון בהתיישבות החדשה. היה חבר בהנהלת ובמזכירות הארגון לגננות ולנוף בישראל, הארגון היציג של גנני ישראל, והיה שותף למיזם היער העירוני שהחל בשנת ה-70 למדינה.
The Harem World Tour: Live from Las Vegas
רקע והוצאה
אלבום הווידאו יצא לאור ב-28 בספטמבר 2004, ובסמוך לכך יצא במהדורה יפנית מיוחדת. בהמשך, יצא במהדורה מיוחדת גם ברוסיה, ובבולגריה. אלבום הווידאו יצא בפורמט של DVD כפול בארגנטינה. בשונה מאלבום ההופעה, אלבום הווידאו כולל 23 רצועות, ביניהן ביצוע מחודש של "What a Wonderful World".
When I'm Sixty-Four
השיר ותזמורו הם בסגנון דיקסילנד ג'אז עם קלרינט ופסנתר בסגנון הונקי טונק.
וילהלם היינריך, נסיך נסאו-אוזינגן
ביוגרפיה
בשנת 1702 מת אביו ולארד, נסיך נסאו-אוזינגן, ווילהלם היינריך עלה לשלטון במקומו, אולם מכיוון שהיה קטין שלטה אמו כעוצרת במקומו. בשנת 1707 הקים וילהלם היינריך את הכפר וילהמסדורף, אשר סופח בשנת 1972 לעיר השכנה אוזינגן.
משפחתו
ב-26 בדצמבר 1734 התחתן וילהלם היינריך עם שרלוטה אמליה, רוזנת נסאו-דילנבורג, בתם של היינריך, נסיך נסאו-דילנבורג ולדורותיאה אליזבת, נסיכת שלזיה-לגניצה, ממנה נולדו לו 9 ילדים:
סבכי קפריסאי
תיאור
זהו מין של נוף פתוח ויבש, לעיתים קרובות על מדרונות גבעות, עם שיחים לקינון. הקן בנוי בשיח נמוך, ובתטולה אופיינית 3–5 ביצים. כמו רוב הסבכיים, הוא אוכל חרקים, אך ילקט גם פירות יער.
ג'ורג'ו קינאליה
קריירה
ב-1976 עזב קינאליה את לאציו ועבר לקבוצת ניו יורק קוסמוס מליגת הכדורגל הצפון אמריקאית (NASL). הוא שיחק בקבוצה לצידם של מספר כוכבים בולטים בכדורגל העולמי, כדוגמת פלה (עד 1977), פרנץ בקנבאואר וקרלוס אלברטו. קינאליה הוביל את ניו יורק לזכייה בארבע אליפויות ה-NASL בשנים 1977, 1978, 1980 ו-1982, ובארבע עונות שונות סיים כמלך השערים של הליגה. ב-1981 זכה בתואר השחקן המצטיין של ה-NASL. הוא פרש ממשחק ב-1982 ומחזיק בשיא כמלך השערים של כל הזמנים בליגה הצפון אמריקאית, עם 242 שערים ב-254 משחקים (כולל משחקי הפלייאוף).
רינה פירסטנברג
ב"גבעתרון"
בשנת 1990, על רקע ירידה בהצלחת הגבעטרון וחילוקי דעות בקבוצה על עתידו, נאלצה פירסטנברג לפרוש מתפקידה, ומנהל אחר מונה במקומה. אז בחרה לפרוש גם מן הלהקה.
Cariño
כתיבה והפקה
את השיר כתבו: מני בניטו, קורי רוני, גיירמו אדג'יל ג'יי. אר, ג'וזף סנשז, פרנק רודריג, זמונגו סנטמריה, ניל קריק, ולופז עצמה והפיקו אותו קורי רוני, גיירמו אדג'יל ג'יי. אר, ג'וזף סנשז ופרנק רודריגז. ההשראה לשיר הגיעה מגיירמו אדג'יל ג'יי. אשר יצר אינטרפרטציה לשיר "Sofrito" של הזמר מונגו סנטה מריה משנת 1976, ולאחר מכן הציג את גרסתו הסופית של השיר לטומי מוטולה (אשר היה הנשיא של חברת התקליטים בה הייתה חתומה לופז) וללופז עצמה.
Fuck
שימושים
הזמר הישראלי חמי רודנר השתמש במילה המעוברתת "פיקפוק" (פעמיים בפ' רפה) בשירו "כל אחד והבוב שלו" (2000): "אמא שלו בטיימינג דפוק, צצה לו בתודעה באמצע הפיקפוק".
ויליאם שייקספיר מעולם לא השתמש במילה במפורש אך התייחס אליה במרומז באופן הומוריסטי באחדים ממחזותיו. "נשות וינדזור העליזות" כולל את הביטוי "focative case" (עיוות של "vocative case"), וב"הנרי החמישי" הדמות פיסטול מאיימת לפגוע ("fuck", "firk" בלשון נקייה) בחייל. ב-1968 צונזרה המילה משירם של הביטלס "Revolution 9", אך שנתיים לאחר מכן עלה בידו של ג'ון לנון להוציא לאור את שירו "Working Class Hero", שכלל שני מופעים של המילה, ללא תגובת הצנזורה.
חמש ארובות
רופאי האס אס
כמה רופאים נאצים ביצעו ניסויים "מדעיים" באושוויץ לטובת הוורמאכט, כגון לראות כמה זמן אדם יכול לשרוד בתנאים קיצוניים. כך נקבע, בדייקנות מדעית, תוך כמה זמן הגיע המוות לאיש האומלל לאחר צריבות בטמפרטורות שונות. מחקרים אחרים נוצרו בהשראת "מדעי הגזע", כמו ניסיונות לשנות את צבע העיניים והשיער ומחקרים על הזרעה ועיקור מלאכותיים.
סטפנו רוסלי די טורקו
רוסלי די טורקו חלק מקום 8-9 בתחרות סן רמו בשנת 1911 (ניצח: הנס פארני), סיים במקום החמישי בתחרות טרייסט בשנת 1923 (ניצח: פאול יונר), חלק מקום 12-13 בתחרות מרן 1924 (ניצח: ארנסט גרינפלד), סיים במקום התשיעי בתחרות מרן 1926 (ניצח: אדגר קול). רוסלי די טורקו ניצח בתחרות ליבורנו בשנת 1926, סיים שישי בתחרות ונציה 1929 (ניצח: פיטשק) וחלק מקום 2-3 עם אברהם באראץ אחרי המנצח בריין פטריק ריילי בתחרות ניצה 1931.
בית הגדודים
אגף מלחמת העולם השנייה
ב-2009 נפתח במוזיאון אגף חדש: מתנדבי היישוב היהודי בארץ ישראל לצבא הבריטי במלחמת העולם השנייה המוקדש למעלה מ-30,000 המתנדבים בני היישוב שהתנדבו לחילות השונים של צבא בריטניה במהלך מלחמת העולם השנייה כשהשיא היה הקמת הבריגדה היהודית. התצוגה באגף מתמקדת בשלושה נושאים:
מגדל בבל
עיצוב אמנותי
סיפור קצר זה מתאפיין בעיצוב הרמוני ודחוס, המשופע באמצעים ספרותיים ביחס לגודלו. מאפיין כזה נדיר במקרא בטקסט פרוזאי. כפי שהבחין לראשונה משה דוד קאסוטו, הסיפור עשיר במיוחד במאפיינים מצלוליים חוזרים המעניקים לו איכות אסתטית מיוחדת. מאפיין בולט החוזר לאורך הסיפור הוא שילוב העיצורים ב, ל, נ הבאים ביחד, לעיתים בכמה מילים סמוכות. חזרה זו משתלבת עם משחק הצלילים המודגש שבמדרש השם בבל=בלל בסוף הסיפור. כמו כן, לכל אורך הסיפור חוזרים העיצורים ל, שׁ, שׂ. מאפיינים בולטים נוספים: אורי אלטר מציין כי ריבוי משחקי הצלילים והחזרות משרה תחושה של טשטוש הגבולות וההבדלים בין המילים, החיוניים לתפקודה של הלשון כאמצעי תקשורת. מאפיין סגנוני זה מתאים לסיפור העוסק בבלילת הלשונות.
סיפורי סתיו צבעי שלכת
סיפורי סתיו צבעי שלכת הוא ספר מאת אמנון שמוש שיצא לאור בהוצאת מודן ת"א בשנת 1995.
עלילה
לדבריו, משהו צריך להשתנות ביהדות, במקורות. כדי למנוע את הספק. לא יעזור שיעמדו אנשים בחוצות ויצעקו ויזעקו עד לב השמים שדתנו והדת המוסלמית הן דתות של אחווה ואהבה. זה הרי לא ישנה את ההלכה ואת המקורות המרשים לרצוח ונותנים לרוצחים מחסה, טלית של טוהר והבטחה של חיי עולם הבא. יש להסיר את הטעויות בתוך המבנה של היהדות עצמה, ושל האסלם, באותן נקודות העוסקות ברצח של אנשים שאינם מאמינים באלוהים. החינוך והמלים היפות, הנימוסים הטובים לא יועילו.
ת'אבת אבן קורה
ת'אבת אבן קורה (בערבית: ثابت بن قرة بن مروان, תעתיק מדויק: ת'אבִת בִן קֻרַה בִן מַרואן) (826–901), היה מתמטיקאי ואסטרונום ערבי.
מקס גרסון
ביוגרפיה
גרסון נפטר ב-1959 לאחר שהורעל בארסן. קורות חייו ומפעלו שעוד פועל תועדו בסרט The Beautiful Truth
מבצע סנונית
תוצאות
מועצת הביטחון של האו"ם גינתה את ישראל על התקיפה. בתחקיר המבצע מתח אל"ם אריאל שרון, איש הצנחנים ומפקד בית-הספר לחי"ר באותה עת, ביקורת קשה על אופן בחירת היעדים והיעדר מקוריות בתכנון הפעולה.
אנטוניוס ניקופולידס
קריירת מועדונים
קצת לפני טורניר יורו 2004, נפוצו שמועות ביוון שניקופולידס נמצא על סף חתימה במועדון היריב אולימפיאקוס. יותר מאוחר אושר, שאכן חתם ביריבה העירונית לפני היורו, תמורת 600,000 אירו לעונה למשך שלוש שנים. הוא אכן הצטרף לאולימפיאקוס רשמית, זמן קצר אחרי שזכה עם נבחרת יוון ביורו 2004. בקבוצתו החדשה זכה בשני דאבלים רצופים, וגם הצליח לשמור על שער נקי במשחק הדרבי הראשון שלו במדי אולימפיאקוס נגד קבוצתו הקודמת. שתי האליפויות שלו באולימפיאקוס, הפכו אותו לשחקן היווני היחיד שזכה בשלוש אליפויות רצופות במדי שני מועדונים שונים. ניקופולידס ידוע בשל יכולתו המדהימה לעצור בעיטות פנדל, ובעונת 2007–2008, הוא השווה את השיא היווני בעצירת פנדלים בעונה.
סוציאליזם עם פנים אנושיות
תוכנית ביצוע
באפריל, דובצ'ק השיק "תוכנית ביצוע" של ליברליזציות, אשר כללו הרחבה של חופש העיתונות, חופש הביטוי, חופש התנועה, ודגש כלכלי על מוצרי צריכה וגם את האפשרות לממשלה רב-מפלגתית. התוכנית הייתה מבוססת על הראייה ש"סוציאליזם לא יכול רק לומר שחרור של האנשים העובדים מהדומיננטיות של יחסי המעמדות המנצלים, הוא גם חייב להבטיח חיים יותר טובים מאשר כל דמוקרטיה בורגנית." התוכנית צמצמה את כוחה של המשטרה החשאית וגם פדרליזציה של הרפובליקה לשני עמים שווים. התוכנית גם כיסתה את תחום החוץ, אשר כלל גם את המשך היחסים הטובים עם המדינות המערביות וגם שיתוף פעולה עם ברית המועצות ושאר עמי הגוש המזרחי. התוכנית ציינה מעבר של 10 שנים שבו יתקיימו בחירות דמוקרטיות שיתנו לסוציאליזם דמוקרטי להחליף את הסטטסו קוו הנוכחי.
אקספט
הפירוק השני והאיחוד הקצר (1997-2005)
כאשר נשאל במאי 2007 אם מתוכנן אלבום חדש של הלהקה בעתיד הקרוב, הסולן אודו דירקשניידר השיב:
ב-14 במאי של שנת 2009 דירקשניידר הודיע באופן רשמי שהוא לא ישתתף באיחוד המתקרב של אקספט.
אור סבטייה
2011
באליפות אירופה בשחייה לנוער, שנערכה בבלגרד סרביה בשנת 2011, סיים סבטייה במקום 19 במשחה ל-50 מטר חופשי, בשיא אישי חדש של 23.77 שניות, במקום 39 במשחה ל-100 מטר חופשי, בשיא אישי חדש של 52.22 שניות ובמקום 11 במשחה שליחים 4x100 מטר חופשי, ביחד עם תום קרמר, יהב שחף ולירן קונובלוב בתוצאה של 3:29.27 דקות. כשחיין שני, הוא קבע ב"זינוק שליחים" שיא אישי חדש של 51.94 שניות. חודש לאחר מכן, באליפות ישראל בשחייה, הוא סיים במקום רביעי במשחה ל-50 מטר חופשי, בשיא אישי חדש של 23.56 שניות, במקום חמישי במשחה ל-100 מטר חופשי בתוצאה של 52.03 שניות, בשלב המוקמות הוא זכה במדליית זהב לגילאי 18 בשיא אישי חדש של 51.99 שניות.
2012
באליפות אירופה בשחייה לנוער שנערכה באנטוורפן בלגיה ביולי 2012 סיים סבטייה, במקום רביעי במשחה שליחים 4x100 מטר חופשי ביחד עם תום קרמר, לירן קונובלוב וגלב איאוניצ'ב בשיא ישראלי לבוגרים חדש של 3:22.03 דקות, שיפור של 3 מאיות השנייה לשיא בן ה-12 שנים שנקבע באולימפיאדת סידני על ידי יואב ברוק, אלכסיי מנג'ולה, אורן אזרד ואיתן אורבך, 7 מאיות השנייה אחרי הרביעייה מפולין שזכתה במדליית הארד (3:21.96 דקות). כשחיין שלישי הוא קבע ב"זינוק שליחים" תוצאה של 50.70 שניות. במשחים האישיים הוא סיים במקום 22 במשחה ל-50 מטר חופשי בתוצאה של 23.62 שניות, במקום 32 במשחה ל-100 מטר חופשי בשיא אישי חדש של 51.88 שניות ובמקום 36 במשחה ל-50 מטר גב בתוצאה של 28.23 שניות. שבוע לאחר מכן, באליפות ישראל בשחייה שנערכה הוא סיים במקום חמישי במשחה ל-50 מטר חופשי בתוצאה של 23.69 שניות, במקום שישי במשחה ל-100 מטר חופשי בתוצאה של 52.38 שניות ובמקום עשירי במשחה ל-200 מטר חופשי בתוצאה של 1:57.27 דקות, בשלב המוקדמות הוא קבע שיא אישי חדש של 1:57.11 דקות.
רחוב הנביאים
החל ממאורעות תרפ"ט (1929) החלה ירידה במעמד הרחוב, והוא פוצל למעשה בין אזור יהודי במערב הרחוב ובמרכזו, לבין אזור ערבי בחלקו המזרחי. בימי העיר המחולקת, בשנים 1948–1967, עבר קו התפר במזרח רחוב הנביאים וחצה אותו בין מדינת ישראל לבין ירדן. מאז איחוד העיר במלחמת ששת הימים הוזנח הרחוב, ועיריית ירושלים מתכננת להרחיבו ולהופכו לציר תנועה ראשי.
סוף התקופה העות'מאנית
בשלהי המאה ה-19 היה רחוב הנביאים כה ייצוגי, עד כי שולב במסלול תהלוכת הפמליה של וילהלם השני, קיסר גרמניה בעת ביקורו בירושלים בשנת 1898. לקראת בואו הודקה הקרקע והוצבו עמודי תאורה לאורכו ולאורך רחוב יפו. תהלוכת הקיסר לאורך הרחוב, בדרכו לעיר העתיקה, הותירה רושם עז בקרב אנשי התקופה, ולוותה בצילומים רבים. במשך הימים בהם שהה הקיסר בירושלים, הוא לן במחנה אוהלים מפואר שהוקם בעבורו ברחוב הנביאים, במגרש שהיה שייך לממשל. השטח ניתן במתנה לקיסר, והוא העניקו לפְּרוֹבְּסְט (ראש הכמורה) הגרמני, אשר לימים בנה בו את ביתו (כיום בית הספר אורט אולייסקי ברחוב הנביאים 42).
ממלחמת העצמאות ועד מלחמת ששת הימים
הייתה זו תקופת שפל לאזור כולו. רחוב הנביאים איבד מיוקרתו, והקונסוליות הרבות עזבוהו למקומות אחרים. מאידך, בית החולים הדסה – שנאלץ לעזוב את מובלעת הר הצופים – עבר לבנייני בית החולים של המיסיון האנגלי ברחוב הנביאים 82, ולבניין בית הספר האנגלי לבנות הסמוך לו ("בית הדגל" – נהרס מאז). חלק מבית החולים הדסה שכן בבניין בית החולים הגרמני (הנביאים 51) שנקרא אז "הדסה-זיו", ובמתחם בית החולים האנגלי נוסד בשנת 1949 בית הספר לרפואה. התנאים במקום היו קשים מאוד לבית החולים, ובשנים 1962–1963 עבר בית החולים אל מעונו החדש בעין כרם.
מאיחוד העיר ועד תחילת המאה ה-21
הרחוב הפך לציר תנועה חשוב המחבר בין מזרח העיר למערבה, ושדרכו עוברים פועלים ממזרח העיר למקומות עבודה במערבה, אך ציר תנועה זה משמש גם את הטרור הפלסטיני: באפריל 2002 חדרה מכונית תופת לצומת רחוב הנביאים-דרך חיל ההנדסה, במטרה להגיע לעיר המערבית ולבצע פיגוע המוני. רב שוטר תומר מרדכי – שוטר שח"מ – עצר את הרכב לבדיקה, ואז אירע פיצוץ, ומרדכי נהרג.
בשנת 1991 נסללה דרך חיל ההנדסה כחלק מכביש עירוני 1 – ציר תנועה ראשי בין צפון העיר לדרומה, החוצה את רחוב הנביאים, ומנתק קטע של כ-300 מטרים ממנו מזרחה. בשנת 1998 הוצעה תוכנית לגשר להולכי רגל, שיחבר את שני חלקי הרחוב, אך נכון ל-2007 היא לא בוצעה.
בית החולים האיטלקי (הנביאים 34)
בית החולים האיטלקי נבנה על ידי ממשלת איטליה, שביקשה, כמו מעצמות נוספות, להפגין נוכחות בירושלים. ב־1910 רכשה את הקרקע "האגודה לעזרה למיסיונרים איטלקים". האדריכלים האחים לואיג'י ואנטוניו ברלוצי הגיעו מאיטליה כדי לתכנן את הבניין, ולאחר עיכובים רבים עקב מלחמת העולם הראשונה, נשלמה הבנייה בשנת 1919. סגנון הבנייה של בית החולים אופייני למבני ציבור איטלקיים, כמו הפאלאצו וקיו (Palazzo Vecchio – הארמון הישן) בפירנצה. במרכז הבניין שוכנת כנסייה בעלת חזית מפוארת, ולה מגדל פעמונים. החלונות הקמורים עוצבו בסגנון נאו-גותי, והבניין כולו מכוסה בעיטורי אבן וסמלי אצולה איטלקיים ממסעי הצלב. בעבר כללה הכנסייה ציורים ופסלים של מריה ושל ישו, אך אלה הוסרו. גדר הברזל המקורית, הקיימת עד היום, מעוטרת אף היא בסמלים כמו נשר מכונף, גאורגיוס הקדוש הורג הדרקון, הזאבה הקפיטולינית מניקה את התאומים רמוס ורומולוס, ועוד.
בית החולים פעל בין השנים 1919–1939, והמקום שימש כמוקד פעילות ותפילה לקהילה האיטלקית בירושלים. עם פרוץ מלחמת העולם השנייה הלאימו הבריטים את הבניין, והשתמשו בו כבית חולים צבאי וכמפקדה מחוזית של חיל האוויר המלכותי, והבניין הפך למתחם צבאי סגור ומגודר. "ההגנה" הצליחה להשתלט על הבניין במאי 1948, מיד עם יציאת הבריטים, ובמלחמת העצמאות הוא שימש כעמדה קדמית וכנקודת תצפית של צה"ל. הבניין הוחזר אחר כך למסדר הנזירות האיטלקי שניהל אותו, אולם בשנת 1963 הוא נמכר לממשלת ישראל, ומאז משמש את משרד החינוך והתרבות.
קרקס הספרים
היסטוריה
בשנות ה-80 של המאה ה-20, לאחר שנבחר רונלד רייגן לנשיא ארצות הברית ובעיקר לאחר פרסום דו"ח מייז, אכיפת החוק הייתה צריכה לטפל בפורנוגרפיה. Circus of Books נתפס בעוקץ של ה-FBI ובארי מייסון הועמד לדין. עורך דינו של בארי מייסן הגן עליו באמצעות התיקון הראשון והוא פוטר לאחר שהודה באשמה. ב-1989, הורה משרד השריף של מחוז לוס אנג'לס כי החנות בווסט הוליווד  תיסגר בין השעות 02:00 בבוקר עד ל-06:00 בבוקר לאחר תלונות על כך שהיא משכה זנות גברית. סניף שלישי שהיה בשרמן אוקס  נאלץ להיסגר בשנות ה-90 של המאה ה-20 מאחר שהיה קרוב מדי לבית ספר יסודי.
ראובן גרינברג (לח"י)
ביוגרפיה
לאחר קום המדינה גרינברג היה פעיל במאבקים שונים נגד ממסד מפא"י ומשטרת ישראל.
העצרת הכללית של האומות המאוחדות
מבנה העצרת
המושב הראשון של העצרת התכנס ב-10 בינואר 1946 באולם המרכזי בווסטמינסטר שבלונדון ונכחו בה 51 נציגים. באותה ישיבה התקבלה "החלטה מס' 1" בה הוחלט על הקמת ועדה לאנרגיה אטומית של הארגון. דו"ח ראשון של הוועדה הוגש בשנת 1947 ואושר בהחלטה 20 של מועצת הביטחון של האו"ם.
ישיבות מיוחדות
את הישיבה הראשונה, ב-1947 פתח ראש המשלחת הברזילאית לאו"ם, אוסוולדו אראניה, ובעקבות כך המסורת היא שהנואם הראשון בכל ישיבה מיוחדת הוא הנציג הברזילאי.
יומני גבע
בין הקריינים של יומני גבע בלטו קרייני קול ישראל גדעון לב-ארי ואלימלך רם. רבים מן היומנים בוימו על ידי הבמאי נתן גרוס והצלמים אדם גרינברג ודוד גורפינקל התחילו את דרכם ב"גבע".
ביר נבאלא
היסטוריה
בשנת 1994 נהרגו בכפר החייל נחשון וקסמן, שנחטף ימים ספורים קודם לכן והוחזק בכפר בידי החמאס כבן ערובה, ולוחם סיירת מטכ"ל, סרן ניר פורז, שפיקד על ניסיון חילוצו. אמנה מונא, מי שיזמה וגרמה לרצח אופיר רחום בשנת 2001 במהלך האינתיפאדה השנייה הייתה תושבת הכפר. כיום הכפר מונה מספר מועט של תושבים.
הפרעת אישיות סכיזואידית
שכיחות
הפרעת אישיות סכיזואידית היא אבחנה נדירה יחסית בין ההפרעות בכלל ובין הפרעות האישיות בפרט. לפי נתונים שנאספו בין השנים 2001–2002, שכיחות ההפרעה בארצות הברית נעה בין 4.9% ל 3.1% מכלל ההפרעות הנפשיות. הפרעת אישיות סכיזואידית נפוצה מעט יותר בקרב גברים, ובמשפחות בהן קרובי משפחה לוקים בסכיזופרניה, או בהפרעת אישיות סכיזוטיפלית.
המסורת הדינמית
בשנת 1940, רונלד פיירברן הציג את עבודתו המקורית על האישיות הסכיזואידית, ושרטט ארבע תמות סכיזואידיות מרכזיות:
גביע אפריקה לאומות 1962
גביע אפריקה לאומות 1962 היה הטורניר השלישי של גביע אפריקה לאומות. הטורניר נערך באתיופיה בחסות קונפדרציית הכדורגל של אפריקה. בטורניר השתתפו ארבע נבחרות' לאחר שהעפילו אליו מטורניר המוקדמות, והוא התקיים בשיטת נוקאאוט. כל המשחקים נערכו באצטדיון אדיס אבבה המכיל 30,000 מקומות ישיבה.
מונה רוזנבלום
קורות חיים
רוזנבלום נולד וגדל ברמת גן למשפחה יוצאת פולין ששורשיה בחסידות גור. בצעירותו למד בישיבת נחלים, יחד עם דודו פישר. מגיל צעיר עסק במוזיקה, בגיל חמש וחצי למד נגינה על פסנתר, גיטרה וכלי נשיפה. בהיותו בישיבה התיכונית פנה לקריירה מוזיקלית. בגיל 17 ניהל וניצח על המקהלה של הישיבה "נחלי רון". פריצתו הגדולה הייתה בשנות השבעים כשניצח על מקהלת פרחי ירושלים והפיק את אלבומם הראשון.